મગજની જેમ જ હદય અને ફેફસાને પણ પાંસળી દ્વારા સુરક્ષા પુરી પાડી છે. જો પાંસળી ન હોત તો શરીર પર થતો પ્રહાર સીધો જ હદય કે ફેફસા પર થાય. શરીરમાં કોઇ જગ્યાએ વાગે અને પછી લોહી નીકળવાનું બંધ જ ન થાય તો ? પણ પ્રભુએ આ બાબતે પણ આપણને મદદ કરી છે. લોહી નીકળવાનું શરુ થતાની સાથે જ ‘ડીફેન્સ મીકેનિઝમ’ શરુ થઇ જાય છે. જુદા જુદા 13 ક્લોટીંગ ફેકટર સાથે મળીને જે જગ્યાએથી લોહી વહેતુ હોય ત્યાં લોહીને ઘટ કરે છે અને પછી લોહી જમાવી દે છે જેથી વધુ પડતુ લોહી શરીરની બહાર વહી ન જાય અને આ કામ કરવામાં શરીર માત્ર 4 થી 5 મીનીટ જ લે છે.